

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekuli.lv

**Lēmums**

Priekuļu novada Priekuļu pagastā

2021.gada 11.jūnijā Nr.232

(protokols Nr.7, 9.p.)

**Par zemes nomas līguma pagarināšanu**

Priekuļu novada pašvaldības dome izskata Vārds Uzvārds (turpmāk – Iesniedzējs), 2021.gada 31.maija iesniegumu (reģistrēts 01.06.2021. ar reģ.Nr.3.1-5.2/2021-2070) par nomas līguma pagarināšanu zemes gabala “Ābeļdārzs”, Priekuļu pagastā, Priekuļu novadā, ar kadastra apzīmējumu 4272 005 0173 0,86 ha platībā, iznomāšanai.

Izvērtējot pašvaldības rīcībā esošo informāciju, konstatēts, ka:

1. Zemes vienība ar kadastra apzīmējumu 4272 005 0173 0,86 ha platībā ar nosaukumu “Ābeļdārzs”, Priekuļu pagastā, Priekuļu novadā, ir pašvaldībai piekritīgā zeme, saskaņā ar Priekuļu novada pašvaldības domes 2020.gada 27.februāra lēmumu Nr.118 (prot,Nr.4, 49.p.);
2. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”;*
3. Iesniedzējs par zemes vienības ar kadastra apzīmējumu 4272 005 0173 0,86 ha platībā ar nosaukumu “Ābeļdārzs”, Priekuļu pagastā, Priekuļu novadā, ir noslēdzis zemes nomas līgumu līdz 2021.gada 30.jūnijam.
4. Līdz šim nomnieks ir labticīgi pildījis nomas līguma nosacījumus. Neviena cita persona uz minētā zemes gabala nomu nav pieteikusies.
5. LR Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 53.punkts nosaka: “*Iznomātājs, izvērtējot lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt*[*Publiskas personas finanšu līdzekļu un mantas izšķērdēšanas novēršanas likumā*](https://likumi.lv/ta/id/36190-publiskas-personas-finansu-lidzeklu-un-mantas-izskerdesanas-noversanas-likums)*noteikto nomas līguma termiņu”.*
6. Saskaņā ar 2019. gada 22. februāra SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4272 005 0173 0,86 ha platībā noteikta nomas maksa 35,00 *euro* gadā.
7. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28. punktu, 30.4. apakšpunktu un 53.punktu, Priekuļu novada pašvaldības 2019.gada 25.aprīļa Saistošo noteikumu Nr.6/2019 “Par pašvaldības neapbūvētas zemes nomu” 3.2. apakšpunktu un 4.punktu, elektroniski balsojot tiešsaistē, PAR –11 (Aivars Tīdemanis, Aivars Kalnietis, Dace Kalniņa, Elīna Krieviņa, Ināra Roce, Māris Baltiņš, Sarmīte Orehova, Normunds Kažoks, Mārīte Raudziņa, Jānis Mičulis, Arnis Melbārdis), PRET –nav, ATTURAS –nav, Priekuļu novada dome **nolemj**:

1. Veikt izmaiņas ar Vārds Uzvārds noslēgtajā zemes nomas līgumā par zemes vienības ar kadastra apzīmējumu 4272 005 0173 0,86 ha platībā ar nosaukumu “Ābeļdārzs”, Priekuļu pagastā, Priekuļu novadā, iznomāšanas termiņa pagarināšanu;
2. Noteikt nomas līguma termiņu – 5 gadi.
3. Nomas maksu noteikt saskaņā ar zemes nomas cenrādi - 35,00 *euro* gadā un PVN.
4. Nomas līgumu slēgt pēc Cēsu novadā apvienojamo pašvaldību finanšu komisijas lēmuma saņemšanas.
5. Atbildīgā par lēmuma izpildi nekustamā īpašuma speciāliste Līga Sarma Berovska.
6. Kontrole par lēmuma izpildi - Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētājas vietnieks (paraksts) Aivars Tīdemanis